B. Osobitná časť

K § 1 
 
Ustanovuje rozsah pôsobnosti pozitívne i negatívne a definuje pojem pyrotechnický výrobok. 
 
K § 2 
 
Vymedzuje základné pojmy. 
 
K § 3 
 
Ustanovuje kategórie pyrotechnických výrobkov v závislosti od úrovne nebezpečenstva, spôsobu ich použitia, účelu a hladiny hluku. 
 
K § 4 
 
Ustanovuje povinnosti výrobcu, dovozcu a distribútora pred uvedením pyrotechnických výrobkov na trh. 
 
K § 5 
 
Ustanovuje postup ak na trh uvedený pyrotechnický výrobok nespĺňa podmienky na uvedenie na trh. 
 
K § 6 
 
Upravuje vzťah k opatreniam príslušných orgánov na obmedzenie držby, používania alebo predaja pyrotechnických výrobkov z dôvodu verejného poriadku, bezpečnosti alebo ochrany životného prostredia. Ďalej upravuje používanie pyrotechnických výrobkov na obchodných veľtrhoch, výstavách, prezentáciách a na účely vývoja, skúšania a výskumu. 
 
K § 7 
 
Ustanovuje vekové obmedzenia na predaj pyrotechnických výrobkov v závislosti od kategórie. Využitá je možnosť, ktorú poskytuje členským štátom Európskej únie preberaná smernica, a to zvýšiť vekové obmezenia. Vekové obmedzenie 12 rokov pri zábavnej pyrotechnike kategórie 1 je potrebné zvýšiť na 15 rokov z dôvodu kontrolovateľnosti resp. vykonateľnosti, nakoľko doklad totožnosti (občiansky preukaz) preukazujúci aj vek, sa vydáva osobám od 15 rokov. Stanovenie vekového obmedzenia na 12 rokov by teda nebolo možné zo strany predávajúcich dodržiavať. Vekové obmedzenie 16 rokov pre kategóriu 2 zábavnej pyrotechniky je zvýšené na 18 rokov. Vekové obmezenie 18 rokov je pre triedu 2 zábavnej pyrotechniky ustanovené aj v súčasnosti. Kontinuitu v tomto smere je potrebné zachovať, nakoľko znížením vekového obmedzenia by mohlo dôjsť k ohrozeniu verejného poriadku a bezpečnosti osôb. Vek 18 rokov je zároveň spojený s nadobudnutím plnej spôsobilosti na právne úkony. Viaceré pyrotechnické výrobky zaradené v súčasnosti v triedach III a IV, ktoré predstavujú väčšie riziko a na používanie ktorých sa v súčasnosti vyžaduje oprávnenie, vydanie ktorého je viazané na dosiahnutie veku 21 rokov, sú preradené do kategórie III zábavnej pyrotechniky. Zvýšenie vekového obmedzenia kategórie 3 zábavnej pyrotechniky na 21 rokov je preto z pohľadu verejného poriadku a bezpečnosti  rovnako odôvodnené.  
 
K § 8 
 
Predpoklad zhody pyrotechnických výrobkov vyrobených v súlade s príslušnými harmonizovanými technickými normami so základnými bezpečnostnými požiadavkami. 
 
K § 9 
 
Ustanovuje postupy posudzovania zhody na pyrotechnické výrobky. 
 
K § 10 
 
Ukladá povinnosť notifikovaným osobám spĺňať tzv. minimálne požiadavky na notifikované osoby. Upravuje predpoklad splnenia minimálnych požiadaviek, ak notifikovaná osoba spĺňa požiadavky ustanovené v príslušných harmonizovaných technických normách pre notifikované osoby. 
 
K § 11 
 
Ustanovuje požiadavky na označenie CE a jeho umiestňovanie na pyrotechnické výrobky. 
 
K § 12 
 
Ustanovuje požiadavky na označovanie pyrotechnických výrobkov okrem pyrotechnických výrobkov určených na použitie vo vozidlách s cieľom zabezpečiť, aby označenie poskytovalo všetky potrebné informácie na bezpečné používanie. 
 
K § 13 
 
Ustanovuje požiadavky na označovanie pyrotechnických výrobkov určených na použitie vo vozidlách. 
 
K § 14 
 
Ustanovuje prechodné obdobie platnosti certifikátov vydaných na pyrotechnické výrobky podľa doterajších predpisov.  
 
K § 15 
 
Ide o tzv. transpozičný odkaz. 
 
K § 16 
 
Zrušovacie ustanovenie. 
 
K § 17 
 
Ustanovenie o účinnosti. 
 
K prílohe č. 1 
 
Ustanovuje základné bezpečnostné požiadavky na pyrotechnické výrobky.  
 
K prílohe č. 2 
 
Ustanovuje podrobnosti o postupoch posudzovania zhody ich konkretizáciou. 
 
K prílohe č. 3 
 
Citácia preberanej smernice.